CELEX: E2019P0013
Language: et
Date: 2019-12-18 00:00:00
Title: EFTA kohtult nõuandva arvamuse saamise taotlus, mille riigihankevaidluste komisjon esitas 18. detsembril 2019 seoses kohtuasjaga Hraðbraut ehf. vs. mennta- og menningarmálaráðuneytið, Verzlunarskóli Íslands ses., Tækniskólinn ehf. ja Menntaskóli Borgarfjarðar ehf. (Kohtuasi E-13/19) 2020/C 110/10

2.4.2020   
            
            
               ET
            
            
               Euroopa Liidu Teataja
            
            
               C 110/11
            
         
      EFTA kohtult nõuandva arvamuse saamise taotlus, mille riigihankevaidluste komisjon esitas 18. detsembril 2019 seoses kohtuasjaga Hraðbraut ehf. vs. mennta- og menningarmálaráðuneytið, Verzlunarskóli Íslands ses., Tækniskólinn ehf. ja Menntaskóli Borgarfjarðar ehf.
      (Kohtuasi E-13/19)
      (2020/C 110/10)
      EFTA kohtu kantselei sai 23. detsembril 2019 riigihankevaidluste komisjoni (kærunefnd útboðsmála) 18. detsembri 2019. aasta taotluse nõuandva arvamuse saamiseks kohtuasjas Hraðbraut ehf. v mennta- og menningarmálaráðuneytið, Verzlunarskóli Íslands ses., Tækniskólinn ehf. ja Menntaskóli Borgarfjarðar ehf. järgmistes küsimustes:
      
                  1.
               
               
                  Kas lepingut, mille ministeerium sõlmib üksusega, kellel on luba tegutseda keskkoolina, ja millega see üksus kohustub pakkuma õpilastele ja õpetajatele keskkooli tasemele vastavaid teenuseid ja võimalusi ning millega on ette nähtud rahaliste toetuste maksmine, tuleb käsitada teenuste riigihankelepinguna direktiivi 2014/24/EL (vt eelkõige selle artikli 2 lõige 9) tähenduses?
               
            
                  2.
               
               
                  Kas esimeses küsimuses kirjeldatud teenused on sotsiaalteenused ja muud eriteenused direktiivi 2014/24/EL artikli 74 tähenduses ning kui jah, siis kas hangete korra suhtes tuleks kohaldada direktiivi III jaotise I peatükki?
               
            
                  3.
               
               
                  Kas küsimustele 1 ja 2 vastamisel on oluline ka see, kas tasu kõnealuste teenuste eest on kindlaks määratud Islandi parlamendi eelarvealaste õigusaktidega või siseriiklike õigusnormide alusel tehtava ministri otsusega?
               
            
                  4.
               
               
                  Kas haridus-, teadus- ja kultuuriminister on kohustatud rahalise toetuse eest keskkoolide ja keskkoolitaseme õppe toimimise tagamiseks korraldatavate teenuste hangete suhtes kohaldama direktiivi 2014/24/EL kohast hankemenetlust?